РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/211-21

20. маj 2021. године

Б е о г р а д

З А П И С Н И К

11. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 20. МАЈА 2021. ГОДИНЕ

Седница је почела у 16.00 часова.

Седницом је председавала Катарина Ракић, председник Одбора.

Седници су присуствовали чланови Одбора: Зоран Бојанић, Mаја Грбић, Милутин Мркоњић, Милан Урошевић, Горан Пекарски и Славенко Унковић.

Седници су присуствовали заменици чланова Одбора: Снежана Петровић (заменик Крста Јањушевића), Горан Спасојевић (заменик Иване Николић), Данијел Ђивановић (заменик Самира Тандира) и Мирсад Хоџић (заменик Арђендa Бајрамија).

Седници нису присуствовали чланови Одбора: Дејан Кесар, Адријана Пуповац, Бојан Торбица, Никола Војиновић, Милосав Милојевић, Никола Кожовић, нити њихови заменици.

Седници је присуствовала из Министарства грађевинарства, саобраћаја и инфраструктуре Даница Ускоковић, в.д. помоћника министра за комуналне делатности.

Одбор је, већином гласова (10 гласова ,,за“, један члан није гласао), у складу са предлогом председника Одбора усвојио следећи

Д н е в н и р е д:

1. Разматрање Предлога закона о измени Закона о планирању и изградњи**,** који је поднела Влада, у појединостима.

|  |  |
| --- | --- |
| Прва тачка Дневног реда: **Разматрање Предлога закона о измени Закона о планирању и изградњи, који је поднела Влада, у појединостима** |  |

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама Закона о планирању и изградњи.

С обзиром да није било пријављених за дискусију чланови Одборa су се изјаснили о овој тачки дневног реда.

Одбор је одлучио, већином гласова (10 гласова ,,за“, један се ,,уздржао“), да предложи Народној скупштини да прихвати амандман **на члан 3.** **са исправком** који су заједно поднели народни посланици: Катарина Ракић, Горан Пекарски, Горан Спасојевић, Адријана Пуповац, Никола Војиновић и Милосав Милојевић.

За известиоца Одбора на седници Народне скупштине одређена је Катарина Ракић, председника Одбора.

На седници Одбора вођен је тонски запис.

Седница је закључена у 16.05 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић